CELEX: E2014J0018
Language: hr
Date: 2014-12-10 00:00:00
Title: Presuda Suda od 10. prosinca 2014. u predmetu E-18/14 – Wow air ehf. protiv Islandskog nadležnog tijela za tržišno natjecanje (Samkeppniseftirlitið) te poduzetnikâ Isavia ohf. i Icelandair ehf. (Uredba (EEZ) br. 95/93 – Dodjela slotova u zračnim lukama EGP-a – Intervencija tijelâ za tržišno natjecanje – Ubrzani postupak)

4.6.2015   
            
            
               HR
            
            
               Službeni list Europske unije
            
            
               C 183/9
            
         PRESUDA SUDA
   od 10. prosinca 2014.
   u predmetu E-18/14
   Wow air ehf. protiv Islandskog nadležnog tijela za tržišno natjecanje (Samkeppniseftirlitið) te poduzetnikâ Isavia ohf. i Icelandair ehf.
   (Uredba (EEZ) br. 95/93 – Dodjela slotova u zračnim lukama EGP-a – Intervencija tijelâ za tržišno natjecanje – Ubrzani postupak)
   (2015/C 183/10)
   U predmetu E-18/14, Wow air ehf. protiv Islandskog nadležnog tijela za tržišno natjecanje (Samkeppniseftirlitið) te poduzetnikâ Isavia ohf. i Icelandair ehf. – ZAHTJEV Sudu u skladu s člankom 34. Sporazuma među državama EFTA-e o osnivanju Nadzornog tijela i Suda koji je podnio Okružni sud u Reykjaviku (Héraðsdómur Reykjavíkur) u vezi s tumačenjem Uredbe Vijeća (EEZ) br. 95/93 od 18. siječnja 1993. o zajedničkim pravilima za dodjelu slotova u zračnim lukama Zajednice, Sud, u sastavu Carl Baudenbacher, predsjednik, Per Christiansen (sudac-izvjestitelj) i Páll Hreinsson, suci, donio je 10. prosinca 2014., presudu kao u izreci:
   
               1.
            
            
               Člankom 4. stavkom 1. Uredbe (EEZ) br. 95/93 zahtijeva se od države članice EGP-a da, nakon savjetovanja sa stranama koje su ondje navedene, kao koordinatora zračne luke odredi kvalificiranu fizičku ili pravnu osobu. Člankom 4. stavkom 2. Uredbe (EEZ) br. 95/93 zahtijeva se da koordinator bude i pravno i činjenično neovisan od svih zainteresiranih strana od kojih mora biti odvojen i na operativnoj razini. Ako su ti uvjeti ispunjeni, države članice EGP-a imaju pravo diskrecije pri utvrđivanju statusa koordinatora. Na nacionalnom sudu je da, na temelju tih nalaza, donese potrebne zaključke kako bi se osigurala učinkovitost Uredbe (EEZ) br. 95/93.
            
         
               2.
            
            
               Žalbeni postupak utvrđen u članku 11. stavku 1. Uredbe (EEZ) br. 95/93 nije obvezan. Stoga se tim postupkom ne isključuje mogućnost da se pritužbe utemeljene na pravu tržišnog natjecanja podnose izravno nacionalnim nadležnim tijelima za tržišno natjecanje.
            
         
               3.
            
            
               Na temelju članka 8.b Uredbe (EEZ) br. 95/93 upute tijela javne vlasti o dodjeli vremenskih slotova radi poticanja tržišnog natjecanja smiju biti upućena zračnim prijevoznicima, ali ne i koordinatoru. Nadalje, ne bi imalo svrhe izdati upute upravnom tijelu zračne luke. Za razliku od primarne dodjele vremenskih slotova, što je isključiva odgovornost koordinatora, Uredbom (EEZ) br. 95/93 ne zabranjuje se prijenos vremenskih slotova nakon njihove dodjele ako je to potrebno na temelju prava tržišnog natjecanja. Slijedom toga nadležna tijela za tržišno natjecanje države članice EGP-a mogu dati upute dotičnim poduzetnicima ako se utvrdi da je takvo rješenje nužno na temelju primjenjivog nacionalnog prava ili prava EGP-a u pogledu tržišnog natjecanja.